Inchoni lahing
Inchoni lahing (Korea: 인천상륙작전; Hanja: 仁川上陸作戰; RR: Inchon Sangnyuk Jakjeon) oli meredessant ja üks lahingutest Korea sõjas, mille tulemuseks oli otsustav võit ja strateegiline ümberpööramine Ühinenud Rahvaste Organisatsiooni väejuhatuse (ÜRO) kasuks. Operatsioonis osales 75 000 sõdurit ja 261 mereväe laeva. Kaks nädalat hiljem viis operatsioon Lõuna-Korea pealinna Seouli tagasivõtmiseni. Operatsiooni koodnimi oli “Operation Chromite”. Lahing algas 15. septembril 1950 ja lõppes sama aasta 19. septembril. Algas läbi üllatava meredessandi, Pusani Perimeetrist kaugemal, kus Korea Vabariigi armee ja ÜRO väed olid kaitses. Suuresti kaitseta Inchoni linn võeti ära peale selle pommitamist ÜRO vägede poolt. Lahing lõppes järjestikuste võitudega Põhja-Korea rahvaarmee poolt. Järgnev Seouli tagasivõtmine halvas osaliselt Põhja-Korea rahvaarmee varustusteid Lõuna-Koreas. ÜRO ja Lõuna-Korea vägesid juhtis Ameerika Ühendriikide armee kindral Douglas MacArthur. MacArthur oli edasiviiv jõud selle operatsiooni taga. Lahingule järgnes Põhja-Korea rahvaarmee kiire lagunemine; kuu aega pärast Inchoni dessanti olid ameeriklased võtnud üle 135 000 KPA sõduri sõjavangi.